
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 880 

19Σετττεμβρίου 1996 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του Κοινωφελούς ιδρύματος με 
την επωνυμία “ΙΔΡΥΜΑ ΒΡΑΒΕΙΩΝ ΓΕΩΡΓΙΟΥ ΑΘ. 
ΒΑΡΘΟΛΟΜΑΙΟΥ” και κύρωση του Οργανισμού 

αυτού. 1 

Έγκριση σύστασητου Κοινωφελούς ιδρύματος με την 
επωνυμία “ΦΙΛΑΝΘΡΩΠΙΚΟ ΙΔΡΥΜΑ ΙΩΑΝΝΟΥ 
ΚΑΙ ΠΑΡΑΣΚΕΥΗΣ ΟΙΚΟΝΟΜΙΔΗ” και κύρωση του 
Οργανισμού αυτού. 2 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

Έγκριση σύστασης του Κοινωφελούς ιδρύματος με την 
επωνυμία “ΙΔΡΥΜΑ ΒΡΑΒΕΙΩΝ ΓΕΩΡΓΙΟΥ ΑΘ. ΒΑΡ¬ 
ΘΟΛΟΜΑΙΟΥ” και κύρωση του Οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη; 

1. Την από 23.9.1989 ιδιόγραφη διαθήκη του Γεωργίου 
Αθανασίου Βαρθολομαίου που δημοσιεύθηκε με το αριθ. 
1372/7.4.1995 πρακτικό του Μον. Πρωτοδικείου Αθηνών, 
με την οποία συστήθηκε κοινωφελές ίδρυμα με την επω¬ 
νυμία “ΙΔΡΥΜΑ ΒΡΑΒΕΙΩΝ ΓΕΩΡΓΙΟΥ ΑΘ. ΒΑΡΘΟΛΟ¬ 
ΜΑΙΟΥ” και με έδρα τον Όρμο Κορθίου Άνδρου. 

2. Τις διατάξεις των άρθρων: α) 95 και 98 του Α.Ν. 
2039/39, β) 101 και 119 του Εισαγωγικού Νόμου του Α¬ 
στικού Κώδικα και γ) 108 και 110 του Αστικού Κώδικα. 

3. Την από 11.6.1996 γνωμοδότηση του Συμβουλίου Ε¬ 
θνικών Κληροδοτημάτων. 

4. Την αριθ. 411/24.1.1996 απόφαση του Πρωθυπουρ¬ 
γού και του Υπουργού των Οικονομικών, με την οποία α¬ 
νατέθηκαν αρμοδιότητες του Υπουργού Οικονομικών 
στους Υφυπουργούς Οικονομικών (ΦΕΚ 58/29.1.1996 
τ.Β'). 

Με πρόταση του Υπουργού Εθνικής Παιδείας και Θρη¬ 
σκευμάτων και του Υφυπουργού Οικονομικών, αποφασί¬ 
ζουμε: 


Άρθρο μόνο 

1. Εγκρίνουμε τη σύστασητου Κοινωφελούς Ιδρύματος 
με την επωνυμία “ΊΔΡΥΜΆ ΒΡΑΒΕΙΩΝ ΓΕΩΡΓΙΟΥ ΆΘ. 
ΒΑΡΘΟΛΟΜΑΙΟΥ”, η οποία έγινε από τον Γεώργιο ΑΘ. 
Βαρθμολομαίου με την από 23.9.1989 ιδιόγραφη διαθήκη 
του, η οποία δημοσιεύθηκε με το αριθ. 1372/7.4.1995 
πρακτικό του Μον. Πρωτοδικείου Αθηνών. 

Το ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των Υ¬ 
πουργών Οικονομικών και Εθνικής Παιδείας και Θρη¬ 
σκευμάτων και διέπεται από τις διατάξεις της παραπά¬ 
νω συστατικής του πράξης, του παρακάτω οργανι¬ 
σμού, του Α.Ν. 2039/39 και των διαταγμάτων που 
εκδόθηκαν ή θα εκδοθούν, σε εκτέλεση του νόμου τού¬ 
του. 

2. Κυρώνουμε τον οργανικό διοίκησης και διαχείρισης 
του ιδρύματος τούτου, που αποτελείται από δεκατρία 
(13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία “ΙΔΡΥΜΑ ΒΡΑΒΕΙΩΝ ΓΕΩΡΓΙΟΥ ΑΘ. 
ΒΑΡΘΟΛΟΜΑΙΟΥ”. 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία ΊΔΡΥΜΆ 
ΒΡΑΒΕΙΩΝ ΓΕΩΡΓΙΟΥ ΆΘ. ΒΑΡΘΟΛΟΜΑΙΟΥ”, που συ¬ 
στήθηκε από το Γεώργιο ΑΘ. Βαρθολομαίο με την από 
23.9.1989 ιδιόγραφη διαθήκη του, η οποία δημοσιεύθηκε 
με το αριθ. 1372/7.4.1995 πρακτικό του Μον. Πρωτοδικεί¬ 
ου Αθηνών, αποτελεί Νομικό Πρόσωπο Ιδιωτικού Δικαίου 
και διέπεται από τις διατάξεις της παραπάνω συστατικής 
πράξης, του παρόντος οργανισμού, του Α.Ν. 2039/39, ό¬ 
πως κάθε φορά ισχύει ο νόμος αυτός και των διαταγμά¬ 
των που εκδόθηκαν ή θα εκδοθούν σε εκτέλεση του νό¬ 
μου αυτού. 

2. Έδρα του Ιδρύματος είναι ο Όρμος Κορθίου Άνδρου. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του ι¬ 
δρύματος και στο μέσον αυτής την έδρα και το έτος έ¬ 
γκρισης της σύστασής του. 

Άρθρο 2 
Σκοπός 

Σκοπός του Ιδρύματος είναι η απονομή βραβείων σε νέ¬ 
ους και νέες που εισάγονται στα Ελληνικά Κρατικά Πανε¬ 
πιστήμια και Πολυτεχνεία (ΑΕΙ), έχουν γεννηθεί στην πε¬ 
ριοχή των Κοινοτήτων Όρμου Κορθίου, Καπαριάς, Κορθί- 
ου. Παλαιοκάστρου και Κοχύλου και έχουν αποφοιτήσει 
από Γυμνάσιο και Λύκειο της Νήσου Άνδρου, οι δε γονείς 
τους διαμένουν μονίμως στην Άνδρο και δε διαθέτουν τα 
απαιτούμενα οικονομικά μέσα ή δυσκολεύονται να ανα¬ 
λάβουν το βάρος των πρώτων δαπανών για τις σπουδές 
των παιδιών τους. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Το Α3 διαμέρισμα του πρώτου υπέρ την πυλωτή ορό¬ 
φου της επί της οδού Αν. Γενναδίου αριθ. 57 πολυκατοι¬ 
κίας, περιοχής Τουρκοβουνίων Αττικής, συνολικού εμβα- 
δού 49 Μ2 

β) Ποσό ενός εκατομμυρίου είκοσι πέντε χιλιάδων 
(1.025.000) δραχμών. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωπκούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιοσδήποτε 
φυσικού ή νομικού προσώπου προς αυτά. 

Άρθρο 4 
Διοίκηση 

1. Το ίδρυμα διοικείται απά πενταμελές Διοικητικό Συμ¬ 
βούλιο που αποτελείται από τους: 

α) Ιωάννη Βαρθολομαίο, ως Πρόεδρο, αναπληρούμενο 
από την Κωνσταντίνα Χα Γεωργίου Βαρθολομαίου. 

β) Κωνσταντίνα Χα Γεωργίου Βαρθολομαίου, αναπλη- 
ρούμενη από την Ελένη Γ. Βαρθολομαίου. 

γ) Εκάστοτε Αρχιερατικό Επίτροπο του Αγίου Νικολάου 
Όρμου Κορθίου. 

δ) Εκάστοτε Πρόεδρο της Κοινότητας Όρμου Κορθίου 
και 

ε) Εκάστοτε Πράεδρο της Αδελφότητας Άνδρου “Το 
Κόρθιον”. 

2. Τον Πρόεδρο θα διαδέχονται οι φυσικοί άρρενες α¬ 
πόγονοι του Ιωάννη Βαρθολομαίου ή άλλοι συνεπώνυμοι 
στενοί συγγενείς που θα ορίσει ο ίδιος ή οι απόγονοί του, 
ώστε πάντοτε να προεδρεύει συγγενής της οικογένειας 
φέρωντο επώνυμο Βαρθολομαίος. 

3. Την Κωνσταντίνα Χα Γεωργίου Βαρθολομαίου θα δια¬ 
δεχθεί η Ελένη Γ. Βαρθολομαίου, η οποία θα έχει ανα¬ 
πληρωτή και διάδοχο Ανδριώτη κατά προτίμηση συγγενή 
της οικογένειας Βαρθολομαίου. 

4. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Αντιπρόεδρο, το 
Γραμματέα και τον Ταμία. 

5. Σε περίτττωση αποποίησης, παραίτησης, έκτττωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιο από τα μέλη του Διοικητικού Συμβου¬ 


λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του Α.Ν. 2039/39. 

6. Το Διοικητικό Συμβούλιο συνεδριάζει τακτικά δύο φο¬ 
ρές το χρόνσκαι εκτάκτως όποτε το ζητήσει ο Πρόεδρος 
ή δύο από τα μέλη του, με γρατττή αίτησή τους προς τον 
Πρόεδρο, πάντοτε άμως έπειτα από πρόσκληση του Προ¬ 
έδρου. 

7. Το Διοικητικό Συμβούλιο βρίσκεται σε απαρτία όταν 
παρίστανται τέσσερα (4) τουλάχιστον μέλη του. Μεταξύ 
των παρόντων πρέπει υποχρεωτικά να είναι και ο Πρόε¬ 
δρος ή ο νόμιμος αναπληρωτής του. 

8. Μέλος του Διοικητικού Συμβουλίου είναι δυνατόν να 
εκπροσωπείται σε συνεδρίαση από άλλο μέλος που να 
ψηφίζει αντ’ αυτού και για λογαριασμό του. Η σχετική ε¬ 
ξουσιοδότηση πρέπει να χορηγείται εγγράφως και να ι¬ 
σχύει μόνο για μία και συγκεκριμένη συνεδρίαση. 

9. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών. 

10. Σε περίτττωση που κάποιο μέλος του Διοικητικού 
Συμβουλίου απουσιάζει αδικαιολάγητα από τρεις (3) συ¬ 
νεχείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στις 
παρ. 2,3 και 5 του παρόντος άρθρου. 

11. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι α¬ 
ποφάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

12. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του ιδρύματος, εφάσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πάρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού του ΑΝ 2039/39 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έ¬ 
γκριση στην αρμόδια από το νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις δια¬ 
τάξεις των άρθρων 101 και102τουΑ.Ν. 2039/39 και το υ 
από 20.12.1939 Β.Δ/τος (ΦΕΚ552/Α'). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθηπκού του ιδρύματος. 

β) Καθορίζει τον αριθμό και το ύψος των βραβείων ανά¬ 
λογα με τα έσοδα του ιδρύματος που επιλέγει τους δικαι¬ 
ούχους και αποφασίζει για κάθε θέμα, που αφορά τη χο- 

ρήγηση των βραβείων, σύμφωνα με τις διατάξεις της δια¬ 
θήκης. 

γ) Αποφασίζει την πρόσληψη του αναγκαίου προσωπι- 
κούτου ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις καιτα 
ειδικότερα καθήκοντα του παραπάνω προσωπικού, κα¬ 
θώς καιτην αμοιβή του, σύμφωνα μετους όρουςτων συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

δ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

ε) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

στ) Διορίζει πραγματογνώμονα ή επιτροπή πραγμα- 
τογνωμόνων, σε περίπτωση δωρεάς έργου τέχνης για 
την αποτίμησή του σε χρήμα ή για την τυχόν εκποίησή 
του. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στο Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με α¬ 
πόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έ¬ 
κτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου πέντε (5) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την η¬ 
μερήσια διάταξη των θεμάτων που θα συζητηθούν, την ο¬ 
ποία και υπογράφει. Θέμα που δεν περιλαμβάνεται σ’ αυ¬ 
τήν δε συζητείται, εκτός αν πρόκειται για επείγουσα υπό¬ 
θεση και συμφωνήσει γι’ αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέρος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποτττεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο αναπληρωτής του και σε περίτττωση απουσίας ή 
κωλύματος τούτου, άλλο μέλος του Διοικητικού Συμβου¬ 
λίου που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 
1.Ο Γραμματέας του ιδρύματος: 


α) Συνυπογράφει με τον Πρόεδρο κάθε έγγραφο του ι¬ 
δρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος καιευθύνεταιγια 
την καταστροφή ή την απώλεια τούτων. 

2.0 Γραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του Ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου, που ορί¬ 
ζεται με απόφαση αυτού, εκτός από την περίτττωση κατά 
την οποία Γ ραμματέας εκλεγεί το με στοιχείο (β) μέλος 
του Δ.Σ., οπότε η αναπλήρωσή του γίνεται όπως ορίζεται 
από τις διατάξεις του άρθρου 4, παρ. 3 του παρόντος Ορ¬ 
γανισμού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υ¬ 
πογράφοντας σχετικές αριθμημένες διπλότυπες εισπρά¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/39, έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή έ¬ 
κτακτων και επειγουσών δαπανών του ιδρύματος, το ύ¬ 
ψος του οποίου καθορίζεται με απόφαση του Διοικητικού 
Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, α¬ 
πολογισμού και ισολογισμού του ιδρύματος. 

2. ΤονΤαμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Διαδικασία χορήγησης των βραβείων 

1. Το Διοικητικό Συμβούλιοτου ιδρύματος καλεί μεπρο- 
κήρυξη - πρόσκλησή του κάθε χρόνο, όλους τους ενδια- 
φερόμενους που δικαιούνται βραβείου να υποβάλλουν σ’ 
αυτό μέσα σε τακτική προθεσμία, σχετική αίτηση μετά α¬ 
παραίτητα δικαιολογητικά που αναφέρονται στην παρα¬ 
πάνω προκήρυξη -πρόσκληση. 

Αντίγραφο της προκήρυξης - πρόσκλησης πρέπει, με 
φροντίδα του Διοικητικού Συμβουλίου του ιδρύματος, να 
τοιχοκολλείται, με αποδεικτικό έξω από τα γραφεία του ι¬ 
δρύματος καιτα Λύκεια της Νήσου Άνδρου. 

Άρθρο 10 

Οικονομική διαχείριση 

1. Η οικονομική διαχείριση του ιδρύματος περιλαμβάνει 

ετήσια περίοδο, η οποία αρχίζει την 1η Ιανουαρίου και λή¬ 
γει την 31η Δεκεμβρίου του ιδίου έτους. 

Κατ’ εξαίρεση η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/39 και του από 20.12.1939 σχετικού Δ/τος 
(ΦΕΚ552/Α'). 

Άρθρο 11 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο βραβευομένων, στο οποίο καταχω¬ 
ρίζονται τα ονόματα αυτών, η σχολή που φοιτούν, ο χρό¬ 
νος και το ποσό του βραβείου κάθε βραβευομένου και τα 
λοιπά στοιχεία, τα οποία ορίζονται από τις διατάξεις του 
άρθρου 34του από 18.8.1941 Καν. Δ/τος. 

ε) Βιβλίο - Μητρώο χορήγησης βραβείων. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τσν 
Πρόεδρο. 

2. Εκτός από τα παραπάνω βιβλία και στοιχεία το Δι¬ 
οικητικό Συμβούλιο αποφασίζει την τήρηση και άλλων 
βιβλίων και στοιχείων, τα οποία κρίνει ότι είναι απαραί¬ 
τητα για την παρακολούθηση της διαχείρισης της περι¬ 
ουσίας του ιδρύματος και της εκτέλεσης των σκοπών 
του. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/39 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 13 

Διάλυση του Ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο Ναυτικό Ό¬ 
μιλο Κορθίου Άνδρου για την εκτέλεση του ίδιου σκοπού, 
όπως ορίζεται με τον παρόντα οργανισμό. 

Στον Υπουργό Εθνικής Παιδείας και Θρησκευμάτων και 


στον Υφυπουργό Οικονομικών αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 10 Σεπτεμβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΕΘΝ. ΠΑΙΔΕΙΑΣ ΚΑΙ ΘΡΗΣΚ/ΤΟΝ ΥΦΥΠ. ΟΙΚΟΝΟΜΙΚΩΝ 

ΓΕΩΡ. ΠΑΠΑΝΔΡΕΟΥ ΓΕΩΡΓΙΟΣ ΔΡΥΣ 

-♦- 

( 2 ) 

Έγκριση σύσταση του Κοινωφελούς ιδρύματος με την ε¬ 
πωνυμία “ΦΙΛΑΝΘΡΩΠΙΚΟ ΙΔΡΥΜΑ ΙΩΑΝΝΟΥ ΚΑΙ ΠΑ¬ 
ΡΑΣΚΕΥΗΣ ΟΙΚΟΝΟΜΙΔΗ” και κύρωση του Οργανι¬ 
σμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθμ. 18067/4.8.1995 πράξη του Συμβολαιο¬ 
γράφου Ρόδου Κων/νου Γ. Τζεδάκη με την οποία η Πα¬ 
ρασκευή χα Ιωάν. Οικονομίδου σύστησε κοινωφελές ί¬ 
δρυμα με την επωνυμία “ΦΙ/\ΑΝΘΡΩΠΙΚΟ ΙΔΡΥΜΑ ΙΩ¬ 
ΑΝΝΟΥ ΚΑΙ ΠΑΡΑΣΚΕΥΗΣ ΟΙΚΟΝΟΜΙΔΗ" και με έδρα 
τη Ρόδο. 

2. Τις διατάξεις των άρθρων: α) 95 και 98 του Α.Ν. 
2039/39, β) 101 και 119 του Εισαγωγικού Νόμου του Α¬ 
στικού Κώδικα και γ) 108 και 110 του Αστικού Κώδικα. 

3. Την από 11.6.1996 γνωμοδότηση του Συμβουλίου Ε¬ 
θνικών Κληροδοτημάτων. 

4. Την αριθ. 411/24.1.1996 κοινή απόφαση του Πρωθυ¬ 
πουργού και του Υπουργού Οικονομικών, με την οποία α¬ 
νατέθηκαν αρμοδιότητες στους Υφυπουργούς Οικονομι¬ 
κών (ΦΕΚ58/Β'). 

5. Την αριθ. ΔΥ3α/Οικ. 158/26.1.1996 κοινή απόφαση 
του Πρωθυπουργού και του Υπουργού Υγείας και Πρό¬ 
νοιας, με την οποία ανατέθηκαν αρμοδιότητες, στους Υ¬ 
φυπουργούς Υγείας και Πρόνοιας (ΦΕΚ 591 Β'). 

Με πρόταση των Υφυπουργών Οικονομικών και Υγείας 
και Πρόνοιας, αποφασίζουμε: 

Άρθρο μόνο 

1. Εγκρίνουμε τη σύσταση του Κοινωφελούς Ιδρύματος 
μετην επωνυμία “ΦΙΛΑΝΘΡΩΠΙΚΟ ΙΔΡΥΜΑ ΙΩΑΝΝΟΥ ΚΑΙ 
ΠΑΡΑΣΚΕΥΗΣ ΟΙΚΟΝΟΜΙΔΗ”, η οποία έγινε από την Πα¬ 
ρασκευή Χα Ιωάννου Οικονομίδου με την αριθμ. 
18067/4.8.1995 πράξη του συμβολαιογράφου Ρόδου 
Κων/νου Γ. Τζεδάκη. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υ¬ 
πουργών Οικονομικών και Υγείας - Πρόνοιας και διέπεται 
από τις διατάξεις της παραπάνω συστατικής του πράξης, 
του παρακάτω οργανισμού, του Α.Ν. 2039/39 και των δια¬ 
ταγμάτων που εκδόθηκαν ή θα εκδοθούν, σε εκτέλεση 
του νόμου τούτου. 

2. Κυρώνουμε τον οργανικό διοίκησης και διαχείρισης 
του ιδρύματος τούτου, που αποτελείται από δεκατρία 
(13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
μετηνεπωνυμία “ΦΙΛΑΝΘΡΩΠΙΚΟ ΙΔΡΥΜΑ ΙΩΑΝΝΟΥ ΚΑΙ 
ΠΑΡΑΣΚΕΥΗΣ ΟΙΚΟΝΟΜΙΔΗ". 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα μετην επωνυμία "ΦΙΛΑΝΘΡΩ¬ 
ΠΙΚΟ ΙΔΡΥΜΑ ΙΩΑΝΝΟΥ ΚΑΙ ΠΑΡΑΣΚΕΥΗΣ ΟΙΚΟΝΟΜΙ- 
ΔΗ”, που συστήθηκε από την Παρασκευή Χα Ιωάννου Οι- 
κονομίδου μετην αριθμ. 18067/4.8.1995 πράξη του συμ¬ 
βολαιογράφου Ρόδου Κων/νου Γ. Τζεδάκη, αποτελεί 
Νομικό Πρόσωπο Ιδιωτικού Δικαίου και διέπεται από τις 
διατάξεις της παραπάνω συστατικής πράξης, του παρό¬ 
ντος οργανισμού, του Α.Ν. 2039/39, όπως κάθε φορά ι¬ 
σχύει ο νόμος αυτός και των διαταγμάτων που εκδόθηκαν 
ή θα εκδοθούν σε εκτέλεση του νόμου τούτου. 

2. Έδρα του Ιδρύματος είναι η πόλη της Ρόδου. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του ι¬ 
δρύματος και στο μέσον αυτής την έδρα και το έτος έ¬ 
γκρισης της σύστασήςτου. 

Άρθρο 2 

Σκοπός 

Ο Σκοπός του Ιδρύματος είναι: 

1) Η ανέγερση νέας πτέρυγας στο Νοσοκομείο Ρόδου, 
με προτεραιότητα το Τμήμα Πρώτων Βοηθειών και η οι¬ 
κονομική ενίσχυση Νοσηλευτικών Ιδρυμάτων (Νοσοκο¬ 
μείων) της Δωδεκανήσου ως και ατόμωνπου χρήζουν Νο¬ 
σοκομειακής και Ιατροφαρμακευτικής περίθαλψης. 

Ο σκοπός αυτός υλοποιείται ως εξής: 

α) Με τη χορήγηση χρηματικής βοήθειας σε ασθενή και 
οικονομικά αδύνατα άτομα, προκειμένου να εισαχθούν 
για θεραπεία σε Νοσοκομείο στην Ελλάδα ή στο Εξωτερι¬ 
κό, εφ’ όσον η συγκεκριμένη περίπτωση δεν μορεί να α- 
ντιμετωπισθεί στην Ελλάδα. 

β) Με τη χορήγηση χρηματικής βοήθειας σε οικονομικά 
αδύνατα και ασθενή άτσμα προς αντιμετώπιση επειγού- 
σης φύσεως περιπτώσεων καθώς και χρσνίων ασθενειών. 

γ) Με τη χορήγηση χρηματικής βοήθειας σε οικονομικά 
αδύνατα και ασθενή άτομα τα οποία αποδεδειγμένα έ¬ 
χουν απόλυτη ανάγκη βοήθειας κατά τον χρόνο ανάρρω¬ 
σής τους. 

δ) Με την επιχορηγήση εφ’ άπαξ ή τμηματικώς χρηματι- 
κώνποσώνσε Νοσοκομεία, με σκοπό τη βελτίωση των πα- 
ρεχομένων υπηρεσιών στους ασθενείς, πραγματοποιου- 
μένη είτε δι’ ανεγέρσεως Νέας Πτέρυγας στο υφιστάμε¬ 
νο ή ανεγερθησόμενο νοσοκομείο της Ρόδου είτε δι’ 
εξοπλισμού δι’ οργάνων συγχρόνου τεχνολογίας. 

2) Η περίθαλψη των οικονομικά αδύνατων και αναξιο- 
παθούντων ατόμων τρίτης ηλικίας (Άνδρες - Γυναίκες). 

Η περίθαλψη των πιο πάνω ατόμων μπορεί να γίνεται κα¬ 
τά την κρίση του Διοικητικού Συμβουλίου, με έναν ή και ε¬ 
ναλλακτικώς με τους πιο κάτω τρόπους: 

- Με τη μηνιαία χρηματική επιχορήγησή τους. 

- Με την ανάληψη των μηνιαίων δαπανών των ανωτέρω 
προσώπων που διαβιώνουν ή πρόκειται να εισαχθούν σε 
Γηρσκσμεία του Δημοσίου, της Ορθοδόξου Εκκλησίας 
της Ελλάδος, Οργανισμών Τοπικής Αυτοδιοικήσεως, Φι¬ 


λανθρωπικών Ιδρυμάτων, Νομικών Προσώπων Ιδιωτικού 
Δικαίου. 

Σε περίπτωση που δεν υπάρχουν κενές θέσεις σ' αυτά, 
το Ίδρυμα μπορεί να αναλάβει, εν όλω ή εν μέρει, τα έξο¬ 
δα παραμονής τους και σε οίκους ευγηρίας που λειτουρ¬ 
γούν υπό οποιαδήποτε μορφή. 

- Με την κατ' έτος επιχορήγηση χρηματικών ποσών σε 
εν γένει Φιλανθρωπικά Ιδρύματα του Δημοσίου, Νομικών 
Προσώπων Δημοσίου Δικαίου, Οργανισμών Τοπικής Αυ¬ 
τοδιοίκησης και της Ορθοδόξου Εκκλησίας της Ελλάδος, 
τα οποία περιθάλπουν οικονομικά αδύνατα και αναξιοπα- 
θούντα άτομα τρίτης ηλικίας, 

3) Η ανέγερση Γηροκομείου, σε περίπτωση που για ο¬ 
ποιαδήποτε λόγο δεν ανεγερθεί νέα πτέρυγα στο Νοσο¬ 
κομείο Ρόδου Το Γηροκομείο αυτό θα λειτουργεί υπό 
μορφή Νομικού Προσώπου Ιδιωτικού Δικαίου και υπό τη 
διαχείριση της Ιεράς Μητροπόλεως Ρόδου. 

Άρθρο 3 

Περιουσία - Πόρσι 

1. Περιουσία του ιδρύματος αποτελούντα περιουσιακά 
στοιχεία που λεπτομερώς περιγράφονται στο άρθρο 3 
της αριθ. 18067/4.8.1995πράξης σύστασης κοινωφελούς 
ιδρύματος του συμβολαιογράφου Ρόδου Κων/νου Γ. Τζε¬ 
δάκη και τα οποία συνοπτικώς έχουν ως ακολούθως: 

Α. Χρηματικό ποσό δέκα εκατομμυρίων (10.000.000) 

δρχ. 

Β. Η ψιλή κυριότητα: 

1) Είκοσι δύο (22) ακινήτων (καταστήματα - αποθήκες - 
γραφεία) στην επί της οδού Πειραιώς 28 πολυκατοικία. 

2) Οριζόντιας ιδιοκτησίας στη θέση “ΤαμπάκΓ’ του Δή¬ 
μου Τριαντών Ρόδου. 

3) Ιδανικού μεριδίου εξ αδιαιρέτου οικοπέδου επί της 
οδού Στρατηγού Ζήση στη Ρόδο. 

4) Δεκαπέντε (15) ακινήτων (καταστήματα - διαμερί¬ 
σματα - αποθήκες) στην επί της Πλατείας Κωσταρίδου, 
συνοικίας Αγίου Νικολάου Ρόδου, πολυκατοικία. 

5) Ποσοστού εξ αδιαιρέτου οικοδομής επί της οδού Α- 
βέρωφ στη Ρόδο. 

Γ. Η πλήρη κυριότητα ποσοστού εξ αδιαιρέτου τεσσά¬ 
ρων (4) αγροτεμαχίων στην κτηματική περιφέρεια του Δή¬ 
μου Τριαντών - Ρόδου. 

Δ. Το εταιρικό μερίδιο (14,375%) της Παρασκευής Χας 
Ιωάν. Οικονομίδου στην εδρεύουσα στη Ρόδσ ομόρρυθ- 
μη εταιρεία μετην επωνυμία “I. ΟΙΚΟΝΟΜΙΔΗΣ - Κ. ΣΑΛΑ- 
ΧΟΥΡΗΣ" Ο.Ε. ΕΜΠΟΡΙΟ ΞΥΛΕΙΑΣ, παρακρατούσα η δια- 
θέτιδα εφ’ όρου ζωής το εισόδημα από την ανωτέρω επι¬ 
χείρηση. 

2. Το είκοσι τοις εκατό (20%) των τόκων του κεφαλαίου 
θα παρακρατείται και θα προστίθεται στο ήδη υπάρχον 
κεφάλαιο για την εξισορρόπηση τούτου από τις δυσμε¬ 
νείς περιπτώσεις του πληθωρισμού. 

3. Πόροι του Ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων και συγκεκριμένα τα μισθώματα 
των ακινήτων, το προϊόν εκ της πωλήσεως ακινήτων κ.λπ. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4 
Διοίκηση 

1. Το ίδρυμα διοικείται από επταμελές Διοικητικό Συμ¬ 
βούλιο που αποτελείται από τους: 

α) Παναγιώτη Ιωάννου Ψιμάδα, ως ισόβιο Πρόεδρο. 

β) Παρασκευή χα Ιωάννου Οικονομίδου, ως Αντιπρόεδρο. 

γ) Θεοδώρα συζ. Παν. Ψιμάδα, μέλος με αναπληρώτριά 
της την Μαρίνα Θεοφράστου Κουνάδη. 

δ) Νικόλαο ΚαράβατουΔημητρίου, μέλος. 

ε) Νικόλαο Μαλτέζοτου Ευαγγέλου, μέλος. 

στ) Στέργιο Βασιλάκη, μέλος. 

ζ) Ιωάννη Χαρίτο του Γαβριήλ, μέλος. 

2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, το Γραμματέα και τον 
Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα τακτικά ή αναπληρωτικά μέλη 
του Διοικητικού Συμβουλίου, η κενή θέση συμπληρώνεται 
με απόφαση των υπολοίπων μελών, σύμφωνα με τις δια¬ 
τάξεις της συστατικής πράξης καιτου άρθρου 99 του Α.Ν. 
2039/39. 

4. Η θητεία των μελώντου Διοικητικού Συμβουλίου είναι 
ισόβια. 

5. Το Διοικητικό Συμβούλιο συνεδριάζει τακτικά κάθε δί- 
μηνο, και εκτάκτως όποτετο ζητήσει ο Πρόεδρος ή δύο (2) 
από τα μέλη του, με γραπτή αίτησή τους προς τον Πρόε¬ 
δρο, πάντοτε όμως έπειτα από πρόσκληση του Προέδρου. 

6. Το Διοικητικό Συμβούλιο βρίσκεται σε απαρτία, όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

7. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών. 

8. Σε περίτπωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από έξι (6) συνεχείς 
συνεδριάσεις, θεωρείται ότι έχει παραιτηθεί και η κενή θέ¬ 
ση αυτού συμπληρώνεται κατά τα οριζόμενα στην παρ. 3 
του παρόντος άρθρου. 

9. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρούνται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

10. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του ιδρύματος, εφόσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διστα'ξεις της συστατικής 
πράξης, του παρόντος οργανισμού του ΑΝ 2039/39 και 


των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερα: 
α) Καταρτίζει, ψηφίζει και υποβάλλει κάθε χρόνο για έ¬ 
γκριση στην αρμόδια από το νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις δια¬ 
τάξεις των άρθρων 101 και 102 του Α.Ν. 2039/39 και του 
από20.12.1939 Β.Δ/τος (ΦΕΚ552/Α'). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς καιτην αμοιβή του, σύμφωνα με τους όρουςτων συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στο Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με α¬ 
πόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έ¬ 
κτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου τέσσερις (4) τουλάχιστον 
μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την η¬ 
μερήσια διάταξη των θεμάτων που θα συζητηθούν, την ο¬ 
ποία και υπογράφει. Θέμα που δεν περιλαμβάνεται σ' αυ¬ 
τήν δε συζητείται, εκτάς αν πρόκειται για επείγουσα υπό¬ 
θεση και συμφωνήσει γΓ αυτό η πλειοψηφία των 
παρόντων μελώντου Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελείτις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο αναπληρωτής του και σε περίτττωση απουσίας ή 
κωλύματος τούτου, άλλο μέλος του Διοικητικού Συμβου¬ 
λίου που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 
1. Ο Γραμματέας του ιδρύματος: 
α) Συνυπογράφει με τον Πρόεδρο κάθε έγγραφο του ι¬ 
δρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Λιεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος καιευθύνεται για 
την καταστροφή ή την απώλεια τούτων. 

2.0 Γ ραμματέας μπορεί, εφόσον κρίνεται αιτιολογημένα 
απαραίτητο από το Διοικητικό Συμβούλιο (λόγω ειδικών συν¬ 
θηκών), να βοηθείται από υπάλληλο του Ιδρύματος, την ευ¬ 
θύνη όμως για τις ενέργειες τούτου φέρει πάντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου, που ορί¬ 
ζεται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπο¬ 
γράφοντας σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/39, έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή έ¬ 
κτακτων και επειγουσών δαπανών του ιδρύματος, το ύ¬ 
ψος του οποίου καθορίζεται με απόφαση του Διοικητικού 
Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, α¬ 
πολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Επιλογή και ανακήρυξη δικαιούχων 
Για την επιλογή των οικονομικά αδυνάτων και ασθενών 
ατόμων ως καιτων αναξιοπαθούντων στόμωντηςτρίτης η¬ 
λικίας, το Διοικητικό Συμβούλιο, δύναται, στο τέλος κάθε 
έτους, να απευθύνεται και να λαμβάνει πληροφορίες από 
οποιοδήποτεφυσικόπρόσωπο, οποιονδήπστεΔήμο ή Κοι¬ 
νότητα της χώρας, την Εκκλησία της Ελλάδος ή να δημο¬ 
σιεύσει πρόσκληση δια του Τύπου ή να λαμβάνει πληρο¬ 
φορίες από οποιαδήποτε άλλη πηγή κρίνει χρήσιμη. 

Κατά την επιλογή, το Διοικητικό Συμβούλιο, δύναται να 
λαμβάνει υπόψη οποιοδήποτε επίσημο στοιχείο (πιστο¬ 
ποιητικό Δήμου ή Κοινότητας κ.λπ.) περί της οικογενεια¬ 
κής και οικονομικής κατάστασης των υποψηφίων. 

Το ύψος του βοηθήματος που θα χορηγείται στους δι¬ 
καιούχους θα καθορίζεται με απόφαση του Διοικητικού 
Συμβουλίου, αναλόγωςτου ύψους των καθαρών εσόδων 
του Ιδρύματος και τον αριθμό των δικαιούχων, πάντοτε ό¬ 
μως μέσα στα όρια που ορίζονται από τις διατάξεις της 
συστατικής πράξεως του Ιδρύματος. 


Άρθρο 10 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουαρίου και λή¬ 
γει την 31η Δεκεμβρίου του ιδίου έτους. 

Κατ’ εξαίρεση η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/39 και του από 20.12.1939 σχετικού ΔήΌς 
(ΦΕΚ552/Ά). 

Άρθρο 11 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο χορήγησης οικονομικών ενισχύσεων. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 12 

Τ ροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α. Ν. 2039/39 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 13 

Διάλυση του Ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίτττωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο Κρατικό Νο¬ 
σοκομείο Ρόδου. 

Στους Υφυπουργούς Οικονομικών και Υγείας - Πρόνοι¬ 
ας αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 10 Σετττεμβρίου 1996 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

οι ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΠΡΟΝΟΙΑΣ 

ΓΕΩΡΓΙΟΣ ΔΡΥΣ ΘΕΟΔΩΡΟΣ ΚΟΤΣΩΝΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34* ΑΘΗΝΑ 104 32 *ΤΕΙ.ΕΧ 223211 ΥΡΕΤΟΡ*ΡΑΧ 52 34 312 

• 

ΠΛΗΡΟΦΟΡΙΕΣ ΕΞΥΠ 

4ΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


ΤΙ ΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά Βσέλιδο ή μέρους αυτού 


ΕΤΗΣΙΕΣ ΣΥΝΔ 

ΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Ανατττυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 >> 

10.000 » 

50.000 » 

25.000 » 

10.000 

5.000 » 

10.000 

3.000 

150.000 

10.000 » 

1.500 δρχ. 

2.500 » 

500 » 

2.500 >. 

1.250 » 

500 » 

250 _ » 

500 ' >· 

150 » 

7.500 » 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 120.000 » 6.000 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και 
σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που ανπστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από Οδ.ΟΟ' έως 13.30' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















